
Meetmes „Põhikoolivõrgu korrastamine perioodil 2014-2020“ osalemine
1. Asjaolud ja menetluse käik

Narva Linna Arenduse ja Ökonoomika Amet koostöös Kultuuriosakonnaga on esitanud projekti ettepaneku Narva Kesklinna Gümnaasiumi ümberkorraldamisel tekkiva põhikooli õppehoone ehitamiseks ja sisustamiseks meetmesse „Põhikoolivõrgu korrastamine perioodil 2014-2020“. Meetme eesmärk on aidata kaasa koolivõrgu korrastamisele viies üldhariduskoolide hoonetes õppekohad vastavusse demograafiliste muutustega.

Projekti kogueelarveks on planeeritud kuni 6 117 647 eurot, millest toetus moodustab kuni 5 200 000 eurot (85%) ja Narva linna omafinantseering moodustab kuni 917 647 eurot (15%). Projekti elluviimine on planeeritud perioodile 2017 – 2020. Projekti oma- ja sildfinantseering on kinnitatud Narva Linnavolikogu 15.06.2017 otsusega nr 33.
Vastavalt SA Innove 20.06.2018 kirjale nr 3-3.1/7972 meetme tegevuse „Põhikoolivõrgu korrastamine“ ettepanekute II vooru hindamistulemustele ning vooru eelarvele on valikukomisjon seadnud projekti osas kõrvaltingimused võimalikuks investeeringute kavasse arvamiseks. Kõrvaltingimus on võtta projekti abikõlblikul perioodil volikogus vastu otsused, mille kohaselt hiljemalt 5 aasta jooksul peale projekti abikõlblikkuse perioodi lõppu vähendatakse haridustaristut vähemalt 7000 ruutmeetri võrra. Projekt saab rahastuse ainult kõrvaltingimuste täitmisel. Projektiga on ette nähtud Narva linna koolivõrgu ümberkorraldamine, mis kuulub linnavolikogu ainupädevusse.
2. Õiguslikud alused

Kohaliku omavalitsuse korralduse seaduse § 22 lõike 1 punkti 34 kohaselt kuulub volikogu ainupädevusse linna ametiasutuse hallatava asutuse ümberkorraldamine.

3. Otsus

Vähendada 5 aasta jooksul peale projekti „Narva Kesklinna Gümnaasiumi ümberkorraldamisel tekkiva põhikooli õppehoone ehitamine ja sisustamine“ abikõlblikkuse perioodi lõppu haridustaristut vähemalt 7000 ruutmeetri võrra.
4. Rakendussätted

4.1 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2 Otsus jõustub seadusega sätestatud korras.

Narva Linnavolikogu otsuse „Meetmes „Põhikoolivõrgu korrastamine perioodil 2014-2020“ osalemine“ eelnõu esitamine
Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Kultuuriosakonna juhataja Viktoria Lutust antud küsimust ette kandma Narva Linnavolikogu istungil.

